RÅDETS FORORDNING (EF, EKSF, EURATOM) Nr. 2673/1999

af 13. december 1999

om ændring af finansforordningen af 21. december 1977 vedrørende De Europæiske Fællesskabers almindelige budget

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 279,

under henvisning til traktaten om oprettelse af Det Europæiske Kul- og Stålfællesskab, særlig artikel 78h,

under henvisning til traktaten om oprettelse af Det Europæiske Atomenergifællesskab, særlig artikel 183,

under henvisning til forslag fra Kommissionen(1),

under henvisning til udtalelse fra Europa-Parlamentet(2),

under henvisning til udtalelse fra Revisionsretten(3),

under henvisning til udtalelse fra Det Økonomiske og Sociale Udvalg(4),

efter høring af Regionsudvalget, og

ud fra følgende betragtninger:

(1) Det samråd, der foreskrives i Europa-Parlamentets, Rådets og Kommissionens fælleserklæring af 4. marts 1975(5), har fundet sted;

(2) finansforordningen af 21. december 1977 vedrørende De Europæiske Fællesskabers almindelige budget(6), i det følgende benævnt "finansforordningen", bør ændres som følge af Amsterdam-traktatens ikrafttræden, der indebærer ophævelse af protokol nr. 16 til traktaten om Den Europæiske Union om Det Økonomiske og Sociale Udvalg og Regionsudvalget vedrørende den fælles organisationsstruktur for Det Økonomiske og Sociale Udvalg og Regionsudvalget;

(3) ved finansforordningens artikel 22, stk. 5(7), ligestilles Ombudsmanden på samme måde som Det Økonomiske og Sociale Udvalg og Regionsudvalget med institutionerne, når det drejer sig om anvendelse af finansforordningen; Ombudsmanden får tildelt stadig mere betydelige finansielle midler, som bør underlægges samme budgetprocedure og samme regler, som gælder for de øvrige fællesskabsorganer, der ved finansforordningen ligestilles med institutionerne;

(4) der bør derfor i Den Europæiske Unions almindelige budget oprettes særlige sektioner for Det Økonomiske og Sociale Udvalg og Regionsudvalget samt for Ombudsmanden, ligesom de bestemmelser i finansforordningen, der vedrører dem, bør tilpasses -

UDSTEDT FØLGENDE FORORDNING:

Artikel 1

I finansforordningen foretages følgende ændringer:

1) I artikel 7, nr. 3, indsættes ordet "Ombudsmanden" efter ordet "Regionsudvalget".

2) Artikel 12 ændres således:

a) Stk. 1 affattes således: "Europa-Parlamentet, Rådet, Domstolen, Revisionsretten, Det Økonomiske og Sociale Udvalg, Regionsudvalget og Ombudsmanden opstiller inden den 1. juli hvert år et overslag over deres udgifter og indtægter i det følgende regnskabsår."

b) Stk. 2 bortfalder.

3) Artikel 14, stk. 1, affattes således: "Kommissionen kan på eget initiativ og i givet fald efter anmodning fra Europa-Parlamentet, Rådet, Domstolen, Revisionsretten, Det Økonomiske og Sociale Udvalg, Regionsudvalget og Ombudsmanden med hensyn til deres respektive sektioner forelægge Rådet en ændringsskrivelse, hvorved det foreløbige budgetforslag ændres på grundlag af nye faktorer, som ikke var kendt, da det foreløbige forslag blev opstillet."

4) Artikel 15, stk. 4, affattes således: "4. Kommissionen sender Europa-Parlamentets, Rådets, Domstolens, Revisionsrettens, Det Økonomiske og Sociale Udvalgs, Regionsudvalgets og Ombudsmandens anmodninger om tillægs- og/eller ændringsbudget til budgetmyndigheden. Den kan lade anmodningerne ledsage af en afvigende udtalelse."

5) Artikel 19, stk. 1, ændres således:

a) Stk. 1, andet led, affattes således: "- sektioner, der er opdelt i indtægter og udgifter for Europa-Parlamentet, Rådet, Domstolen, Revisionsretten, Det Økonomiske og Sociale Udvalg, Regionsudvalget og Ombudsmanden."

b) Stk. 2 og 3 udgår.

6) I artikel 20, nr. 3), første led, udgår følgende to punktnummer: "Ombudsmandens personale opføres særskilt i Europa-Parlamentets stillingsfortegnelse. Personalet i Det Økonomiske og Sociale Udvalg, Regionsudvalget og disses fælles organisatoriske struktur opføres særskilt i den sektion, hvorunder de hører".

7) Artikel 22 ændres således:

a) Stk. 2, første afsnit, affattes således: "2. Kommissionen giver Europa-Parlamentet, Rådet, Domstolen, Revisionsretten, Det Økonomiske og Sociale Udvalg, Regionsudvalget og Ombudsmanden de nødvendige beføjelser til at gennemføre de sektioner af budgettet, som vedrører dem."

b) Andet afsnit udgår.

8) I artikel 24, stk. 1, udgår punktummet "Det Økonomiske og Sociale Udvalg og Regionsudvalget udnævner efter fælles overenskomst en finansinspektør."

9) I artikel 25, stk. 2, udgår punktummet "Det Økonomiske og Sociale Udvalg og Regionsudvalget udnævner efter fælles overenskomst en regnskabsfører."

10) Artikel 26 ændres således:

a) Stk. 2, andet afsnit, affattes således: "Domstolen, Revisionsretten, Det Økonomiske og Sociale Udvalg, Regionsudvalget og Ombudsmanden kan inden for deres budgetsektion foretage overførsler fra en artikel til en anden inden for hvert kapitel. De underretter budgetmyndigheden og Kommissionen om sådanne overførsler tre uger, inden de foretages."

b) Stk. 4, tredje afsnit, affattes således: "Forslag fra de øvrige institutioner, Det Økonomiske og Sociale Udvalg, Regionsudvalget og Ombudsmanden om overførsel fra et kapitel til et andet skal fremsendes til budgetmyndigheden; Kommissionen kan lade disse forslag ledsage af sin udtalelse."

Artikel 2

Denne forordning træder i kraft den 1. januar 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. december 1999.

På Rådets vegne

S. HASSI

Formand

(1) EFT C 149 af 15.5.1998, s. 21, og EFT C 396 af 19.12.1998, s. 18.

(2) EFT C 313 af 12.10.1998, s. 4.

(3) EFT C 7 af 11.1.1999, s. 1, og EFT C 154 af 1.6.1999, s. 5.

(4) EFT C 284 af 14.9.1998, s. 54.

(5) EFT C 89 af 22.4.1975.

(6) EFT L 356 af 31.12.1977. Forordningen er senest ændret ved forordning (EF, EKSF, Euratom) nr. 2779/98 (EFT L 347 af 23.12.1998, S. 3). Konsolideret udgave i EFT C 80 af 25.3.1991, s. 1.

(7) I den udgave, der fremgår af forordning (EKSF, EF, Euratom) nr. 1923/94 (EFT L 198 af 30.7.1994, s. 4).